open-index/open-wikipedia-markdown huggingface dataset:
Keeping Up with the Kardashians

To **Keeping Up with the Kardashians** (συχνά αναγραφόμενο και ως **KUWTK**) είναι ένα αμερικανικό τηλεοπτικό ριάλιτι που προβλήθηκε από το κανάλι E! Entertainment εστιάζοντας στις προσωπικές & επαγγελματικές ζωές των μελών της οικογένειας Καρντάσιαν-Τζένερ.

Αποτελεί ιδέα του Ράιαν Σίκρεστ, ο οποίος ήταν και παραγωγός. Το reality έκανε πρεμιέρα στις 14 Οκτωβρίου 2007 και ολοκληρώθηκε στις 20 Ιουνίου 2021.

Πρωταγωνίστριες στο ριάλιτι ήταν κυρίως οι τρεις αδελφές Κιμ, Κόρτνεϊ και Κλοέ Καρντάσιαν καθώς και οι ετεροθαλείς αδελφές τους, Κένταλ & Κάιλι. Επίσης, εμφανίζονταν συχνά οι γονείς τους, Κρις και Κέιτλιν Τζένερ (πρώην Μπρους Τζένερ) αλλά και ο αδελφός τους, Ρομπ Καρντάσιαν.

## Δημιουργία
Η ιδέα της δημιουργίας ενός οικογενειακού reality ήρθε το 2006, όταν η Κρις Τζένερ έδειξε ενδιαφέρον να εμφανιστεί σε τηλεοπτική εκπομπή μαζί με την οικογένειά της. Ο παραγωγός Ράιαν Σίκρεστ, ο οποίος έχει τη δική του εταιρία παραγωγής, αποφάσισε να αναπτύξει την ιδέα της Τζένερ, έχοντας στο μυαλό του το δημοφιλές οικογενειακό reality show "The Osbournes". Προσέλαβε έναν cameraman για να επισκεφτεί το σπίτι της οικογένειας Καρντάσιαν-Τζένερ και να τους μαγνητοσκοπήσει όσο θα απολάμβαναν ένα κυριακάτικο μπάρμπεκιου. Αργότερα, ο ίδιος ήρθε σε επικοινωνία με το κανάλι E! Entertainment, το οποίο τελικά ενέκρινε το συγκεκριμένο reality.

Τον Αύγουστο του 2007, ανακοινώθηκε ότι η οικογένεια Καρντάσιαν-Τζένερ θα πρωταγωνιστούσε σε ένα οικογενειακό reality ή αλλιώς μια "νέα μη σκηνοθετημένη οικογενειακή κωμική σειρά" παραγωγής του Ράιαν Σίκρεστ.

Το reality με τίτλο "Keeping Up with the Kardashians" έκανε πρεμιέρα στις 14 Οκτωβρίου 2007, εστιάζοντας στις ζωές των μελών της οικογένειας, με πιο βασικές πρωταγωνίστριες τις αδελφές Κιμ, Κόρτνεϊ και Κλοέ. Μάλιστα, η Κιμ Καρντάσιαν είχε δηλώσει αργότερα *"Όταν αρχίσαμε το σόου, μαζευτήκαμε σαν οικογένεια και είπαμε ότι αν πρόκειται να το κάνουμε, θα είμαστε 100% αυτό που είμαστε πραγματικά"* ενώ επίσης σχολίασε και το κανάλι, λέγοντας ότι *"δεν έχει βάλει ποτέ τίποτα που δεν έχουμε εγκρίνει ή δεχτεί".* Λόγω της επιτυχίας που γνώρισε το reality, στο τέλος της πρώτης σεζόν (2008), η οικογένεια ανανέωσε το συμβόλαιο με το κανάλι E! Entertainment, ενώ το 2012, υπέγραψαν συμφωνία τριετούς συμβολαίου. Τον Φεβρουάριο του 2015, ανακοινώθηκε ότι το reality θα συνεχίσει για άλλα τέσσερα χρόνια τουλάχιστον, μαζί με την προσθήκη κάποιων spin-off εκπομπών.

Στις 24 Αυγούστου 2017, ανακοινώθηκε ότι η οικογένεια με το κανάλι υπέγραψαν συμφωνία ύψους 150.000.000 δολαρίων.

## Πρωταγωνιστές

### Παιδιά
Στο ριάλιτι KUWTK έχουν εμφανιστεί επίσης και τα παιδιά:

Κατηγορία:Αμερικανικές τηλεοπτικές σειρές
Κατηγορία:Τηλεοπτικές σειρές του E! Entertainment
Τριπουρικός εθνικισμός

Ο **τριπουρικός εθνικισμός** είναι ιδεολογία που υποστηρίζει την αυτοδιάθεση των Τριπούρι. Η σύγκρουση είναι στην ουσία εθνοτική και οι Τριπούρι, αυτόχθονες της περιοχής σχημάτιζαν την πλειοψηφία του πληθυσμού στο πριγκιπάτο της Τιππέρα, η οποία εντάχθηκε στη Δημοκρατία της Ινδίας το 1949 ως πολιτεία Τρίπουρα. Από τότε, οι Τριπούρι έχουν μειωθεί σε μειοψηφία 30% λόγω παράνομης μετανάστευσης από τους Μπενγκάλι (Βεγγαλέζοι).

Το ζήτημα έχει οδηγήσει σε μια σειρά από ένοπλες εξεγέρσεις και τρομοκρατική δραστηριότητα. Υπήρξε εξέγερση το 1950, και ένοπλες συγκρούσεις συνέχισαν να λαμβάνουν χώρα στη δεκαετία του 1980 και τη δεκαετία του 2000. Από το 1989, η ένοπλη εξέγερση οδηγούταν από το Εθνικό Απελευθερωτικό Μέτωπο της Τρίπουρα (ΕΑΜΤ) και την Παντριπουρική Δύναμη Τιγρών.
Η Βεγγαλική πλευρά το ανταπέδωσε με τη διαμόρφωση δικών τους πολιτοφυλακών, όπως το Ηνωμένο Βεγγαλικό Μέτωπο Απελευθέρωσης Τιγρών το οποίο κατέστρεψε μια σειρά από χωριά των Τριπούρι το 2000.

Το Εθνικό Ινστιτούτο Μνήμης για την Πρόληψη της Τρομοκρατίας κατατάσσει το ΕΑΜΤ ως μία από τα δέκα πιο ενεργές τρομοκρατικές ομάδες στον κόσμο και έχει κατηγορηθεί για δυναμικά τη μεταστροφή των ανθρώπων στο Χριστιανισμό.

Η αγωνιστική δραστηριότητα κορυφώθηκε το 2000 με 514 θανάτους που συνδέονται με τη τρομοκρατία σε αυτό το έτος. Το 2012 η εξέγερση είχε ελεχθεί σε μεγάλο βαθμό από τις αρχές, μέσω δράσεων για την ασφάλεια και διαπραγμάτευση παραδομένων.

## Οργανώσεις και ένοπλες ομάδες
Οι Τριπουρικές πολιτικές οργανώσεις και μαχητικές ομάδες περιλαμβάνουν:

* Παντριπουρική Δύναμη Τιγρών
* Εθνικό Απελευθερωτικό Μέτωπο της Τρίπουρα

## Δείτε επίσης
* Αυτόνομο Περιφερειακό Συμβούλιο των Φυλετικών Περιοχών της Τρίπουρα
* Τριπουρική εξέγερση
* Εθνικισμός των Νάγκα
* Ταμιλικός εθνικισμός
* Εξέγερση στη βορειοανατολική Ινδία
* Αποσχιστικά κινήματα του Ασσάμ
* Ασσαμικό κίνημα
* Ηνωμένο Μέτωπο Απελευθέρωσης του Ασσάμ

## Παραπομπές

## Εξωτερικοί σύνδεσμοι
* 
* 

Κατηγορία:Εθνικισμός
Κατηγορία:Πολιτική της Ινδίας
Ρωσικό Πρωτάθλημα Στίβου 1909

Το **Ρωσικό Πρωτάθλημα Στίβου 1909** (ρωσικά: *Чемпионат России по лёгкой атлетике 1909*) ήταν η 2η διοργάνωση του Ρωσικoύ Πρωταθλήματος Στίβου, που διεξήχθη από τον σύλλογο Σπορτ Αγίας Πετρούπολης (ru) («Спорт»). Η διοργάνωση πραγματοποιήθηκε στην Αγία Πετρούπολη μεταξύ 20 και 21 Ιουνίου του 1909. Ταυτόχρονα με την διοργάνωση πραγματοποιήθηκε το 4ο Πρωτάθλημα Στίβου της Αγίας Πετρούπολης.

Στο πρωτάθλημα διεξήχθησαν 10 αγωνίσματα ανδρών και έλαβαν μέρος 7 σύλλογοι. Συμμετείχαν οι σύλλογοι Σπορτ Αγίας Πετρούπολης (Спорт Санкт-Петербург), ΡΝΟΛΣ Αγίας Πετρούπολης (РНОЛС Санкт-Петербург), Τάρμο Αγίας Πετρούπολης (Тармо Санкт-Петербург), Νάρβσκι Αγίας Πετρούπολης (Нарвский кружок спортсменов Санкт-Петербург), Αθλητική κοινωνία Αγίας Πετρούπολης (Атлетическое общество Санкт-Петербург), Μαγιάκ Αγίας Πετρούπολης (Маяк Санкт-Петербург) και Ουνιόν Ρίγας (Унион Рига). Οι καιρικές συνθήκες ευνόησαν τη διοργάνωση η οποία προσέλκυσε μεγάλο αριθμό θεατών.

Στο πρωτάθλημα καταρρίφθηκαν 5 ρεκόρ πρωταθλήματος από τους Νικολάι Στίγκλιτς στα 100 μέτρα, Ν. Πάβλοφ στα 1500 μέτρα, Ούλριχ Μπας στο άλμα επί κοντώ, Όσκαρ Λιτ στο άλμα εις μήκος και Νικολάι Νεκλεπάγιεφ στον ακοντισμό. Ο Νικολάι Στίγκλιτς και ο Νικολάι Νεκλεπάγιεφ πραγματοποίησαν Εθνικά ρεκόρ στα 100 μέτρα και στον ακοντισμό αντίστοιχα.

Στον πίνακα των μεταλλίων την πρώτη θέση κατέκτησε η Σπορτ Αγίας Πετρούπολης με 6 χρυσά μετάλλια και 17 συνολικά. Η Ουνιόν Ρίγας κέρδισε το δεύτερο μεγαλύτερο αριθμό χρυσών μεταλλίων (2) και 6 μετάλλια συνολικά. Την τρίτη θέση κατέκτησε η Τάρμο Αγίας Πετρούπολης με 5 μετάλλια συνολικά.

## Αποτελέσματα
1908 | 1909 | 1910 | 1911

## Πίνακας μεταλλίων

## Βιβλιογραφία
* *Селезнёв В., Хинчук-Михайлова Г.* В начале века. Год 1909-й // Лёгкая атлетика. — 1991. — № 2 (429). — С. 16—17.

Κατηγορία:Ρωσικά Πρωταθλήματα Στίβου
Κατηγορία:Στίβος το 1909
Κατηγορία:Αγία Πετρούπολη
Πατατόπιτα

[μικρογραφία|Νηστίσιμη [μπομπότα Τήνου ή πατατόπιτα χωρίς φύλλο. Τα αυγά, το γάλα και το βούτυρο στην πίτα  αντικαταστάθηκαν από νερό, ελαιόλαδο, αλεύρι και μπέικιν πάουντερ. Το αλεύρι που χρησιμοποιήθηκε είναι πολύσπορο με 6 δημητριακά.]]
μικρογραφία|Νηστίσιμη στριφτή πατατόπιτα φτιαγμένη με χωριάτικο φύλλο. Για τη γέμιση χρησιμοποιήθηκαν πουρέ πατάτας, καραμελωμένα κρεμμύδια, άνηθος, αλάτι και πιπέρι.
Η **πατατόπιτα** είναι μία πίτα με βασικό συστατικό της γέμισης την πατάτα. Είναι πιάτο κατάλληλο για νηστεία. Τρώγεται σε διάφορες περιοχές του κόσμου, ενώ υπάρχει και η χορτοφαγική έκδοση. 

Σε ορισμένες περιοχές της Ελλάδας (π.χ. Τήνος), στο παρελθόν, η πατατόπιτα φτιαχνόταν μαζί με το ψωμί στον φούρνο, τουλάχιστον μία φορά την εβδομάδα.

Η πατατόπιτα μπορεί να έχει διάφορα σχήματα, όπως στριφτή πατατόπιτα, σε πίτα, σε ρολό κ.α. Μπορεί να παρασκευαστεί με, αλλά και χωρίς φύλλο, όπως η μπομπότα Τήνου.  

Για να φτιαχτεί χρησιμοποιείται συνήθως χωριάτικο φύλλο, ενώ για τη γέμιση, στην πιο απλή εκδοχή της, χρησιμοποιούνται οι βραστές πατάτες, το κρεμμύδι (φρέσκο ή ξερό καραμελωμένο), ο άνηθος, το αλάτι και το πιπέρι. Στη μη νηστίσιμη εκδοχή της, η γέμιση μπορεί να περιέχει τυριά, αυγά και γάλα.  

## Παραπομπές


## Εξωτερικοί σύνδεσμοι
* 

Κατηγορία:Πίτες
Κατηγορία:Ελληνική κουζίνα
Κατηγορία:Φαγητό δρόμου
Κάστρο της Άρτας

Το **Κάστρο της Άρτας** βρίσκεται στο βορειοανατολικό τμήμα της πόλης της Άρτας. Χτίστηκε το 1230 μ.Χ  από τον Μιχαήλ Β΄ Κομνηνό Δούκα, τον Δεσπότη του Δεσποτάτου της Ηπείρου.

## Ιστορία
Το κάστρο κατασκευάστηκε σε τρεις περιόδους: 
*Πάνω στα απομεινάρια του αρχαίου τείχους (5ος - 4ος π.χ. αιώνας)
*κατά τη βυζαντινή εποχή (13ος αιώνας), 
*και στην περίοδο της τουρκοκρατίας. 
Στο βορειοανατολικό του τμήμα είναι χτισμένο πάνω στα τείχη της αρχαίας Αμβρακίας με οχυρούς πύργους σύμφωνα με τα μεσαιωνικά πρότυπα, κατασκευασμένοι ώστε να δέχονται τηλεβόλα. Το σχήμα του κάστρου είναι πολύγωνο (μεγίστου μήκους 280μ. και πλάτους 175μ.) το οποίο διακόπτεται ανά 25μ. από ημικυκλικούς, τριγωνικούς ή πολυγωνικούς πύργους. Το πάχος του τείχους είναι 2,50 μέτρα και το ύψος φτάνει τα 10 μέτρα.

Το 1303 μ.Χ το κάστρο πολιορκήθηκε από τον Κάρολο τον Ανδεγαυό. Πολιορκήθηκε επίσης από τον Ανδρόνικο Γ' Παλαιολόγο (1328-1341) και τον 17ο αιώνα από τον Λιμπεράκη Γερακάρη. Η τελευταία πολιορκία έγινε από τους Έλληνες τον Νοέμβριο του 1821 κατά την διάρκεια της Πολιορκίας της Άρτας.

Κατά τη διάρκεια της Οθωμανικής Αυτοκρατορίας το κάστρο χρησιμοποιήθηκε ως φυλακή. Σε αυτό φυλακίστηκε μάλιστα ένας από τους ήρωες της επανάστασης, ο Στρατηγός Ιωάννης Μακρυγιάννης. Εκεί φυλακίστηκαν επίσης ο Γεώργιος Ακροπολίτης και ο Αλέξιος Στρατηγόπουλος.

## Παραπομπές


## Εξωτερικοί σύνδεσμοι

* Εφορεία Αρχαιοτήτων Άρτας 
* Κάστρο Άρτας (discoverarta)

Αρτα
Κατηγορία:Άρτα
Σήραγγα Κνημίδας

Η **Σήραγγα Κνημίδας** (γνωστή και ως Σήραγγα Αγίου Κωνσταντίνου) είναι σήραγγα στον Αυτοκινητόδρομο ΑΘΕ. Έχει μήκος 2,5 χιλιόμετρα και είναι η 9η μεγαλύτερη σήραγγα της Ελλάδας και η 3η μεγαλύτερη σήραγγα του Αυτοκινητοδρόμου ΑΘΕ, μικρότερη από την Σήραγγα Τεμπών Τ2 και την Σήραγγα Πλαταμώνα. Η κατασκευή της ξεκίνησε το 2003 και ολοκληρώθηκε στα τέλη του 2006. Παραδόθηκε στην κυκλοφορία το 2007, ως μέρος του τμήματος «Πέταλο Μαλιακού-Παράκαμψη Αγίου Κωνσταντίνου».

## Το γεωλογικό και τεκτονικό περιβάλλον της περιοχής
Η περιοχή στην οποία κατασκευάστηκε η σήραγγα είναι μια περιοχή με έντονο φυσικό περιβάλλον και αυτό οφείλεται στο ότι στην περιοχή υπάρχει ενεργό ρήγμα (Ρήγμα Αρκίτσας-Καμένων Βούρλων). Αυτό σημαίνει πως η σήραγγα έπρεπε να κατασκευαστεί σε σημείο όπου δεν θα υπήρχαν επιδράσεις από το ρήγμα.

## Φωτογραφίες
καθόλου|μικρογραφία|300x300εσ|Η είσοδος της σήραγγας
καθόλου|μικρογραφία|300x300εσ|Μέσα στην σήραγγα

## Παραπομπές


Κατηγορία:Σήραγγες στην Ελλάδα
Καγκουρό (αποσαφήνιση)

Ο όρος **Καγκουρό** μπορεί να αναφέρεται στα παρακάτω: 

* Καγκουρό, θηλαστικό που κατοικεί στην Αυστραλία
* Νήσος Καγκουρό, νησί της νότιας Αυστραλίας
Κουντούζ (ποταμός)

Ο **ποταμός Κουντούζ** είναι παραπόταμος του Αμού Ντάρια στο βόρειο Αφγανιστάν. Πηγάζει από την οροσειρά Χίντου Κους, όπου είναι γνωστός ως **ποταμός Σουρκάμπ**.

## Ρους

Ο Κουντούζ πηγάζει από παγετώνα στη βόρεια πλευρά της οροσειράς Κοχ-ι-Μπάμπα στην περιφέρεια Μπαμιάν, περίπου 20 χιλιόμετρα δυτικά από την ομώνυμη πόλη, όπου ο ποταμός ονομάζεται και αυτός Μπαμιάν. Ρέει ανατολικά σε μία κοιλάδα ανάμεσα στο δυτικό τμήμα της οροσειράς Χίντου Κους στα βόρεια και της οροσειράς Κοχ-ι-Μπάμπα στα νότια. Μετά από περίπου 50 χιλιόμετρα στρέφεται βόρεια, διασχίζοντας την οροσειρά Χίντου Κους. Αργότερα στρέφεται ανατολικά-βορειοανατολικά και εισέρχεται στην περιφέρεια Μπαγκλάν όπου ονομάζεται Σουρκάμπ. 

Στη συνέχεια κινείται παράλληλα με τις βόρειες πλαγιές της οροσειράς Χίντου Κους για πάνω από 80 χιλιόμετρα, και συμβάλλει με πολλούς παραποτάμους στη δεξιά του όχθη. 

Στην πόλη Ντόσι συμβάλει με τον Ανταράμπ, έναν μεγάλο παραπόταμο ο οποίος ρέει από τα ανατολικά. Έπειτα ρέει βόρεια προς τον Αμού Ντάρια, διασχίζοντας τις περιφέρειες Μπαγκλάν και Κουντούζ. 

Στην περιοχή Γιακάλαγιε Ζαντ, 30 χιλιόμετρα μετά την πόλη Κουντούζ, ο ποταμός συμβάλλει με τον μεγαλύτερο παραπόταμό του, τον Χαναμπάντ, λίγο πριν εκβάλει στον Αμού Ντάρια.

## Λεκάνη

Η λεκάνη απορροής του ποταμού Κουντούζ καλύπτει σχεδόν ολόκληρη την περιφέρεια του Μπαγκλάν, το δυτικό τμήμα της περιφέρειας Μπαμιάν και τα δύο τρίτα των περιφερειών Ταχάρ και Κουντούζ. Η περιοχή υπολογιζέται σε 31.300 τετραγωνικά χιλιόμετρα.

## Εκροή

Οι εκροές του ποταμού καταγράφηκαν στην περιοχή για 15 χρόνια (1950-1965) στο Πόλε Χόμρι, όπου ο ποταμός φτάνει την πεδιάδα του Αμού Ντάρια. 

Στο Πόλε Χόμρι, η ετήσια μέση ροή ήταν 67.6 m³ ανά δευτερόλεπτο, από λεκάνη 17.250 τετραγωνικών χιλιομέτρων.

## Παραπομπές


Κατηγορία:Ποταμοί του Αφγανιστάν
Γκιγέρμο Μορντίγιο

Ο **Γκιγιέρμο Μορντίγιο** (ισπανικά: *Guillermo Mordillo*, 4 Αυγούστου 1932, Μπουένος Άιρες - 29 Ιουνίου 2019, Μαγιόρκα), ευρύτερα γνωστός και ως **Μορντίγιο** (Mordillo), ήταν Αργεντινός κωμικός, σχεδιαστής κόμικς και κινουμένων σχεδίων. Αποτελούσε έναν από τους πιο δημοσιευμένους σχεδιαστές κόμικς της δεκαετίας του 1970. Ήταν διάσημος για τα χιουμοριστικά, πολύχρωμα και χωρίς λέξεις σκίτσα του, με θέματα την αγάπη, τα αθλήματα (κυρίως ποδόσφαιρο και γκολφ) και τα ζώα με μακρύ λαιμό. 

Από το 1976 μέχρι το 1981 τα κόμικς του Μορντίγιο χρησιμοποιήθηκαν από τον Σλοβένο καλλιτέχνη Μίκι Μούστερ για να δημιουργήσει μια σειρά 400 κινουμένων σχεδίων μικρού μήκους, τα οποία στη συνέχεια παρουσιάστηκαν στις Κάννες και μεταφέρθηκαν στην τηλεόραση σε πάνω από 30 χώρες.

## Παραπομπές


## Εξωτερικοί σύνδεσμοι
* Επίσημη ιστοσελίδα

Κατηγορία:Αργεντινοί δημιουργοί κόμικς
Μ. Ρ. Αμπεντκάρ

Ο **Μπιμράο Ράμτζι Αμπεντκάρ** (14 Απριλίου 1891 - 6 Δεκεμβρίου 1956), γνωστός ως **Μπαμπασαχέμπ Αμπεντκάρ**, ήταν Ινδός νομικός, οικονομολόγος, πολιτικός και κοινωνικός μεταρρυθμιστής που ενέπνευσε το Βουδιστικό κίνημα των Ντάλιτ και κατηγόρησε την κοινωνική διάκριση έναντι των άθικτων υποστηρίζοντας τα δικαιώματα των γυναικών και της εργασίας. Ήταν ο πρώτος υπουργός Δικαιοσύνης της ανεξάρτητης Ινδίας, κύριος αρχιτέκτονας του Συντάγματος της Ινδίας και ιδρυτής της Δημοκρατίας της Ινδίας.

## Δείτε επίσης
* Αμπεντκάρ Τζαγιάντι

## Παραπομπές


## Εξωτερικοί σύνδεσμοι

* Βιογραφία

Κατηγορία:Ινδοί φιλόσοφοι
Κατηγορία:Ινδοί πολιτικοί
Κατηγορία:Ινδοί επαναστάτες
Κατηγορία:Ινδοί ακτιβιστές
Κατηγορία:Ινδοί οικονομολόγοι
Κατηγορία:Πολιτικοί επιστήμονες
Κατηγορία:Βουδιστές
Κατηγορία:Ινδοί συγγραφείς
Κατηγορία:Ινδοί νομικοί
Γλώσσα Αγκάτου

Η **γλώσσα Αγκάτου** (ISO 639-3: *agc*, Ethnologue: *agc*, Glottolog: *agat1236*) είναι ιντομοειδής γλώσσα με χρήση στην πολιτεία Μπενιού της κεντρικής Νιγηρίας. Χρησιμοποιούνταν από 70.000 ομιλητές σύμφωνα με την απογραφή του 1987, και για την γραφή της χρησιμοποιείται η λατινική γραφή.

## Παραπομπές


## Εξωτερικοί σύνδεσμοι
* 
* 

Α
Κατηγορία:Νιγηροκονγκολεζικές γλώσσες
Διάταξη (Ινδία)

Οι **Διατάξεις** είναι νόμοι που κυρώνονται από τον Πρόεδρο της Ινδίας σε πρόταση από το Υπουργικό Συμβούλιο της Ένωσης. Μπορούν να εκδοθούν μόνο όταν το Κοινοβούλιο δεν είναι σε σύνοδο. Αυτές επιτρέπουν στην Ινδική κυβέρνηση να αναλάβει άμεσα νομοθετική δράση. Οι διατάξεις παύουν να λειτουργούν εάν το Κοινοβούλιο δεν την εγκρίνει εντός έξι εβδομάδων από την επανασυγκέντρωση, ή εάν απορριφθεί και από τους δύο θαλάμους. Επίσης, η συνεδρίαση του κοινοβουλίου τουλάχιστον για μια φορά εντός έξι μηνών είναι υποχρεωτική.

## Παραπομπές


Κατηγορία:Δίκαιο στην Ινδία
Εντς

Το **Εντς** (ουγγρικά: Encs) είναι μικρή πόλη στην κομητεία Μπορσόντ-Αμπαούζ-Ζεμπλέν στη Βόρεια Ουγγαρία. Απέχει 30 χιλιόμετρα από την πρωτεύουσα της κομητείας, το Μίσκολτς. Το 2001 η πόλη είχε πληθυσμό 7.052 κατοίκων.

## Ιστορία
Η περιοχή της πόλης κατοικείται για τουλάχιστον 6.000 χρόνια. Αφού οι Ούγγροι κατέλαβαν την περιοχή, η πόλη ενσωματώθηκε στην κομητεία Ούιβαρ (αργότερα ενσωματώθηκε στη κομητεία Αμπαούζ). Η πρώτη καταγεγραμμένη αναφορά για το χωριό ήταν στο 1219.

Ο πρώτος σιδηρόδρομος στο χωριό έφτασε το 1860. Το 1880 το Εντς είχε περίπου 1.000 κατοίκους. Μετά τη συνθήκη του Τριανόν το Εντς ήταν το πιο σημαντικό χωριό από τα χωριά της επαρχίας Αμπαούζ-Τόρνα που παρέμειναν στην Ουγγαρία. Οι επόμενες δεκαετίες ήταν περίοδος ευημερίας για την πόλη. Το 1962 έγινε κέντρο των ενοποιημένων επαρχιών Εντς, Αμπαουζσαντό και Σικσό, αποκτώντας καθεστής πόλης το 1984.

## Διεθνείς σχέσεις

### Αδελφοποιημένες πόλεις
Το Εντς είναι αδελφοποιημένο με:

*Μπαντ Ντύρενμπεργκ, Γερμανία
*Μολντάβα ναντ Μπόντβου, Σλοβακία
*Κέπνο, Πολωνία

## Παραπομπές


## Εξωτερικοί σύνδεσμοι
* 
*  στα ουγγρικά

Κατηγορία:Πόλεις της Ουγγαρίας
Φύλακας άγγελος

δεξιά|μικρογραφία|Εικόνα ενός φύλακα αγγέλου
[μικρογραφία|380x380εσ|''Φύλακας Άγγελος'' από τον [Πιέτρο ντα Κορτόνα, 1656]]
Ένας φύλακας άγγελος είναι ο άγγελος που έχει ανατεθεί να προστατεύει και να καθοδηγεί ένα συγκεκριμένο άτομο, ομάδα, βασίλειο ή χώρα. Η πίστη στους φύλακες αγγέλους μπορεί να ανιχνευθεί σε όλη την αρχαιότητα.

Η έννοια των αγγέλων που φυλάσσουν συγκεκριμένους ανθρώπους και εθνικότητες έπαιξε έναν κοινό ρόλο στον Αρχαίο Ιουδαϊσμό, ενώ μια θεωρία περί ανώτερων αγγέλων και της ιεραρχίας τους αναπτύχθηκε εκτενώς στον Χριστιανισμό τον 5ο αιώνα από τον Ψευδοδιονύσιο τον Αρεοπαγίτη.

Η θεολογία των αγγέλων και των φυλάκων πνευμάτων έχει υποστεί πολλές βελτιώσεις από τον 5ο αιώνα. Η πίστη τόσο στην Ανατολή όσο και στη Δύση είναι ότι οι φύλακες άγγελοι χρησιμεύουν για να προστατεύσουν όποιον προστάζει ο Θεός, και παρουσιάζουν προσευχή προς τον Θεό για λογαριασμό αυτού του ατόμου.

## Παραπομπές


Κατηγορία:Θρησκεία
Κατάλογος πολιτειών της Ινδίας ανά αριθμό ομιλητών της Ούρντου

Σύμφωνα με τα στοιχεία της απογραφής του 2001 από τη κυβέρνηση της Ινδίας, ο συνολικός αριθμός των ομιλητών της Ούρντου στην Ινδία ήταν 81.061.078 άτομα και σύμφωνα με έκθεση του 2001 ο συνολικός αριθμός των ομιλητών της Ούρντου στην Ινδία ήταν 51.536.111 άτομα (εκ των οποίων 51.533.954 ομιλούσαν τα Ούρντου και 2.157 ομιλούσαν άλλες διαλέκτους όπως οι Μποτζπούρι, Μαϊθίλι, Αουάντι, Μαγκάντι και άλλες μορφές της Ινδουστανικής).

Η Ούρντου είναι επίσημα αναγνωρισμένη στην Ινδία και έχει επίσημο καθεστώς στην περιφέρεια της Εθνικής Πρωτεύουσας του Δελχί, όπου η γλώσσα έχει παίξει σημαντικό ρόλο σε Μουσουλμανικά σουλτανάτα και αυτοκρατορίες της περιοχής, και τις ινδικές πολιτείες Ούταρ Πραντές, Μπιχάρ, Τελανγκάνα, και Τζαμού και Κασμίρ.

## Περιφερειακή κατανομή
Παρακάτω παρατίθεται **ένας κατάλογος των Πολιτειών και Ενωσιακών Επικρατειών της Ινδίας ανά ομιλητές της [[Γλώσσα Ούρντου|Ούρντου]]** σύμφωνα με τα στοιχεία της απογραφής με τις εκτιμήσεις του 2001 ομιλητές.

## Αριθμός ομιλητών
Παρακάτω αναφέρονται οι αριθμοί των ατόμων που ανέφεραν τα Ούρντου ως μητρική γλώσσα στις Ινδικές απογραφές του 1971, 1981, 1991, 2001 και 2011:

## Κατάταξη
Παρακάτω αναφέρεται η κατάταξη του αριθμού των ομιλητών της Ούρντου στις απογραφές του 1971, 1981, 1991 και 2001:

## Παραπομπές

Κατηγορία:Ούρντου
Φορτόσι Ιωαννίνων

*Για παρώνυμο οικισμό στην Ελλάδα δείτε [[Φορτώσι Τρικάλων]]*

Το **Φορτόσι** ή **Φορτώσι**, επίσημα **Φορτόσιον** είναι ημιορεινό χωριό του νομού Ιωαννίνων της Ηπείρου σε υψόμετρο 860 μέτρων και ανήκει στα Κατσανοχώρια της Ηπείρου.

## Γεωγραφία - Αξιοθέατα
Το Φορτόσι βρίσκεται στα νοτιοανατολικά του νομού με το νομό Άρτας και δυτικά του ποταμού Άραχθου. Μέσα από το χωριό περνάει η επαρχιακή οδός Άρτας - Ιωαννίνων και απέχει 25,5 χλμ. ΝΑ. της πόλης των Ιωαννίνων και 29,5 χλμ. Δ. από τα Πράμαντα. Αξιοθέατα της περιοχής είναι:

* Ο ιερός ναός της Φανερωμένης που βρίσκεται στον ομώνυμο λόφο, προς τα δυτικά του χωριού και  τη γειτονική Νίστορα. Πρόκειται για τρίκλιτη βασιλική με τρούλο που σύμφωνα με την τοπική  παράδοση κτίστηκε από τον Κοσμά τον Αιτωλό και στο εσωτερικό της έχει τοιχογραφίες του 1787. Από το 1964 έχει κηρυχθεί αρχαίο μνημείο.  
* Το γεφύρι της Πολιτσάς στον Άραχθο και το δρόμο που ενώνει το Φορτόσι με το Αμπελοχώρι. Πρόκειται για πέτρινο γεφύρι με ένα κύριο και  βοηθητικά τόξα, ύψους σχεδόν 14 μέτρων το οποίο στηρίζεται πάνω σε βράχους. Δίπλα του έχει κατασκευαστεί γέφυρα από μπετόν.  
* Το πέτρινο δημοτικό σχολείο, που έχει κηρυχθεί νεώτερο μνημείο από το 2008, γιατί *"αποτελεί τυπικό δείγμα Ηπειρώτικου σχολικού κτιρίου της αρχής του 20ου αιώνα, με αξιόλογα μορφολογικά και αρχιτεκτονικά στοιχεία και αφετέρου είναι στενά συνδεδεμένο με την εκπαιδευτική ιστορία του οικισμού και τις μνήμες των κατοίκων του"*.

## Ονομασία - Διοικητικά
Σύμφωνα με την τοπική παράδοση λίγο πιο έξω από το χωριό Κωστήτσι, στην τοποθεσία "Λάτη", υπήρχε ένας μεγάλος οικισμός, το Λάτιο, ο οποίος μαστίζονταν από λοιμό. Από αυτόν τον λοιμό, επέζησαν μόνο τέσσερα αδέλφια που ονομάζονταν Κώστας, Νέστορας, Πέτρος και Φώτης. Τα τέσσερα αυτά αδέλφια έχτισαν τα χωριά που φέρουν ακόμα και σήμερα το όνομά τους, με διάφορες παραφθορές βέβαια, δηλαδή «Κωστήτσι» (Κώστας), «Νίστορα» (Νέστορας), «Πάτερο» (Πέτρος) και «Φορτόσι» (Φώτης). Παλιότερα το χωριό γραφόταν ως **Φορτόση** και το 1919 ορίστηκε έδρα της ομώνυμης κοινότητας. Το 1940 διορθώθηκε σε Φορτόσιον. Σύμφωνα με το πρόγραμμα ''Καλλικράτης'', μαζί με τους οικισμούς Κωστήτσι, Νίστορα και  Πάτερο αποτελούν τη τοπική κοινότητα Φορτοσίου που ανήκει στη δημοτική ενότητα Κατσανοχωρίων του Δήμου Βορείων Τζουμέρκων και σύμφωνα με την απογραφή 2011, ως κοινότητα έχει πληθυσμό 135 κατοίκους ενώ ως οικισμός 38.

## Εξωτερικοί σύνδεσμοι
* Αρχειακά τεκμήρια για τους ζωγράφους από το Φορτώσι των Κατσανοχωρίων Ιωαννίνων του Γρηγόρη Μανόπουλου από τον ιστότοπο http://www.academia.edu

## Παραπομπές


Κατηγορία:Δήμος Βορείων Τζουμέρκων
Κατηγορία:Χωριά της περιφερειακής ενότητας Ιωαννίνων
Βενιζελοκομμουνισμός

Ο όρος **Βενιζελοκομμουνισμός** χρησιμοποιήθηκε κατά κόρον από τους αντιβενιζελικούς και βασιλόφρονες την περίοδο του μεσοπολέμου.
Ο Ριζοσπάστης αποκάλυψε το Σύμφωνο Σοφούλη-Σκλάβαινα μεταξύ του Παλαϊκού Μετώπου και των Φιλελευθέρων για την υπερψήφιση του αρχηγού των Φιλελευθέρων ως προέδρου της Βουλής. 
Το Σύμφωνο Σοφούλη-Σκλάβαινα, το οποίο υπεγράφη στις 19 Φεβρουαρίου 1936 και προοριζόταν να μείνει μυστικό, ήταν μια προσπάθεια στοιχειώδους συνεννόησης ανάμεσα στους Φιλελεύθερους και στους Κομμουνιστές. Οι κομμουνιστές δεσμεύονταν να στηρίξουν την υποψηφιότητα Σοφούλη για τη θέση του προέδρου της Βουλής, με αντάλλαγμα κάποιες παραχωρήσεις που θα έκανε το κόμμα Φιλελευθέρων, όταν αυτό σχημάτιζε κυβέρνηση, οι οποίες αφορούσαν κυρίως οικονομικά και πολιτικά αιτήματα, όπως την ελάφρυνση των χρεών των φτωχότερων κοινωνικών στρωμάτων, τη μείωση της τιμής του ψωμιού, την εφαρμογή των κοινωνικών ασφαλίσεων, την κατάργηση του περίφημου Ιδιωνύμου, όπως επίσης και της Υπηρεσίας Αμύνης του Κράτους, την παροχή γενικής πολιτικής αμνηστίας, την καταπολέμηση των φασιστικών τάσεων και των οργανώσεών τους. Η αποκάλυψη του Συμφώνου, όπως ήταν αναμενόμενο προκάλεσε την οργή των άλλων κομμάτων, ξεσηκώνοντας θύελλα αντιδράσεων, όχι μόνο των αντιβενιζελικών. 

Οι εφημερίδες της εποχής έγραφαν ότι *"Η Ελλάς παραδίδεται υπό του Σοφούλη αιχμάλωτος εις τους κομμουνιστάς"*.

## Πηγές


Κατηγορία:Ελληνικός μεσοπόλεμος
Κατηγορία:Ιστορία του Κομμουνιστικού Κόμματος Ελλάδας
Κατηγορία:1936
Κατηγορία:Βενιζελισμός
Κιμαδόπιτα

Η **κιμαδόπιτα** είναι είδος πίτας από φύλο ζύμης με γέμιση κιμά. Είναι παραδοσιακή συνταγή της ελληνικής κουζίνας. Αποτελεί γρήγορο φαγητό για τους Έλληνες όπως και άλλα είδη πιτών. Συναντάται κυρίως σε αρτοποιεία και άλλα καταστήματα όπου παρασκευάζονται διάφορα αρτοποιήματα και άλλα προιόντα ζύμης.

## Πρώτες ύλες

* Παραδοσιακά φύλλα ζύμης
* Κιμάς
* Εξαιρετικό παρθένο ελαιόλαδο
* Αλάτι
* Νερό για μαλάκωση της ζύμης

## Πηγές
Ελληνικές συνταγές

## Εξωτερικοί σύνδεσμοι
* 

Κατηγορία:Ελληνική κουζίνα
Κατηγορία:Φαγητό δρόμου
Τούρκικο τσάι

μικρογραφία|Τούρκικο τσάι
Το **τούρκικο τσάι** είναι ένα είδος τσαγιού που πίνεται στην Τουρκία. Ωστόσο είναι διαδεδομένο και σε άλλες χώρες των Βαλκανίων, σε μέρη όπου υπάρχει τουρκική διασπορά, καθώς και στην κατεχόμενη βόρεια Κύπρο (Τουρκική Δημοκρατία της Βόρειας Κύπρου). Παρασκευάζεται ζεστό και βαρύ. Το τούρκικο τσάι παρασκευάζεται από το βότανο τεχέα σινένσις ή Καμέλια η σινική. Κατά κάποιους όμως το τούρκικο τσάι προκαλεί πίεση, κάτι που ωστόσο δεν είναι απόλυτα εξακριβωμένο. Πίνεται πάντα σερβιρισμένο σε ένα συγκεκριμένο γυάλινο ποτηράκι. 

## Παραπομπές


Κατηγορία:Τσάι
Κατηγορία:Πολιτισμός της Τουρκίας
Κατηγορία:Αφέψημα
Κουσκ (ποταμός)

Ο **Κουσκ** (γνωστός στο Τουρκμενιστάν ως *Γκούσγκυ*) είναι ποταμός, ο οποίος σε ένα μέρος της πορείας του, σχηματίζει τα σύνορα μεταξύ Αφγανιστάν και Τουρκμενιστάν, και επίσης αποτελούσε το νοτιότερο όριο της Ρωσικής Αυτοκρατορίας και της Σοβιετικής Ένωσης. Ο Κουσκ τροφοδοτείται από τους ποταμούς Ακ Ρομπάτ και Γκαλέχ Τσαγκάρ στο βορειοδυτικό Αφγανιστάν. Μετά από 150 χιλιόμετρα, εκβάλει στον ποταμό Μουργκάμπ.

## Ετυμολογικά στοιχεία
Είναι επίσης γνωστός ως *ποταμός Κούσκα.* Η πόλη Κουσκ, στην περιφέρεια Χεράτ του Αφγανιστάν, λαμβάνει το όνομά της από τον ποταμό. Η πόλη βρίσκεται περίπου 32 χιλιόμετρα από τα σύνορα. Ακόμη ένα πρώην στρατιωτικό φυλάκιο στα σύνορμα του Τουρκμενιστάν, το Κούσκα (πλέον Σερχεταμπάτ) λαμβάνει το όνομά του από τον ποταμό.

## Γεωγραφία
Μία σιδηροδρομική γέφυρα, η οποία συνδέει το Τοραγκούντι με το Σερχεταμπάτ κατασκευάστηκε το 1960. Αργότερα κατασκευάστηκε και οδική γέφυρα.

### Οικολογική σημασία
Η περιοχή του ποταμού Κούσκα φιλοξενούσε την περσική λεοπάρδαλη, την τίγρη της Κασπίας και τον ασιατικό γατόπαρδο.

## Παραπομπές


Κατηγορία:Ποταμοί του Αφγανιστάν
Κατηγορία:Ποταμοί του Τουρκμενιστάν
Κλοντίν ντε Κουλάμ

Η **Κλοντίν ντε Κουλάμ** (θάν.1601) ήταν ένα δεκαεξάχρονο κορίτσι που δικάστηκε και απαγχονίστηκε για την πράξη της κτηνοβασίας με έναν σκύλο στο Ρονιόν της Γαλλίας.

Ο δικαστής διόρισε γυναίκες βοηθούς προκειμένου να τεθεί σε δοκιμασία ο σκύλος και η κοπέλα. Καθώς οι γυναίκες ξεγύμνωσαν την Κλοντίν, ο σκύλος προσπάθησε να την καβαλήσει. Βάσει αυτών των στοιχείων τόσο ο σκύλος όσο και η νεαρή γυναίκα στραγγαλίστηκαν μέχρι θανάτου, το σώμα τους κάηκε και η στάχτη τους διασκορπίστηκε 'ώστε να παραμείνουν όσο το δυνατόν λιγότερα ίχνη για να υπενθυμίζουν στην ανθρωπότητα τις εξοργιστικές τους πράξεις'.

## Παραπομπές


## Εξωτερικοί σύνδεσμοι
* 

Κατηγορία:Εκτελεσθέντα παιδιά
Κατηγορία:Γάλλοι
Κατηγορία:Ζωοφιλία
Άννα Καλαϊτζίδου

Η **Άννα Καλαϊτζίδου ** είναι Ελληνίδα ηθοποιός. Αποφοίτησε από τη Δραματική Σχολή του Κρατικού Θεάτρου Βορείου Ελλάδος το 2001. Έχει πάρει μέρος σε παραστάσεις του Θεάτρου Πόρτα, του Κρατικού Θεάτρου Βορείου Ελλάδος και του Θεάτρου Αμόρε. Έχει συνεργαστεί σε θεατρικές παραστάσεις των Θ. Μοσχόπουλου, Τ. Μπαντή και άλλων, ενώ έχει παίξει και σε ταινίες των Γιώργου Τσεμπερόπουλου, Γιώργου Λάνθιμου Βασίλη Μαζωμένου και άλλων. Έχει παίξει σπουδαίο ρόλο στην ελληνική σειρά "Το κλειδί του παραδείσου" (2008-2009) με πρωταγωνιστές τους Αποστόλη Τότσικα, Ζέτα Μακρυπούλια και Σπύρο Παπαδόπουλο.

## Εργογραφία

### Θέατρο
*Τα μάτια (2018)
*Η νύχτα των δολοφόνων (2018)
*Βάτραχοι (2018)
*Βάκχες (2018)
*Ο Γλάρος (2017)
*Μια τεράστια έκρηξη (2017)
*Κύκλωπας (2017)
*Πλατεία Ηρώων (2017)
*Ο μισάνθρωπος (2016)
*Σκοτεινές Γλώσσες (2015)
*Το μυστήριο της πολιτείας Χάμελιν (2015)
*Λίλιομ (2014)
*Τραχίνιες (2013)
*Ορέστης (2010)
*Άλκηστη (2009)
*Βάκχες (2008)

### Κινηματογράφος
*Lines
*Έτερος εγώ
*Ο εχθρός μου
*Η πόλη των παιδιών
*Κυνόδοντας (ταινία) 

### Τηλεόραση

## Παραπομπές


Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί θεάτρου
Γιουσούφ Αμπασσαλάχ

Ο **Γιουσούφ Αμπασσαλάχ** (γαλλικά: *Youssouf Abassalah*), γεννημένος στις 1 Απριλίου 1964 στο Ζουάρ, είναι Τσαντιανός πολιτικός. Κατείχε σειρά υπουργικών αξιωμάτων. 

Σήμερα, διατελεί υπουργός των ορυχείων, της βιομηχανικής ανάπτυξης, του εμπορείου και της προώθησης του ιδιωτικού τομέα του Τσαντ από τον Νοέμβριο του 2017.

Έχει, μεταξύ άλλων, διατελέσει:
* Υπουργός του Πετρελαίου από το 2002 έως το 2004,
* Υπουργός των Ορυχείων από το 2004 έως το 2006,
* Υπουργός του Εμπορείου από το 2006 έως το 2008,
* Υπουργός του Εμπορείου και της Βιομηχανίας από το 2010 έως το 2012,
* Πρέσβης του Τσαντ στη Ρωσία από το 2012 έως το 2016,
* Υπουργός Νεολαίας, Άθλησης και Αναψυχής από το 2016 έως το 2017.

## Παραπομπές


Κατηγορία:Τσαντιανοί πολιτικοί
Κατηγορία:Τσαντιανοί διπλωμάτες
Ιστορία της ζωοφιλίας

Η **ιστορία της ζωοφιλίας** και της **κτηνοβασίας** ξεκινάει από την προϊστορική εποχή, όπου απεικονίσεις ανθρώπων και ζώων σε σεξουαλικό πλαίσιο εμφανίζονται περιστασιακά στην ευρωπαϊκή βραχογραφία. Η κτηνοβασία παρέμεινε θέμα στη μυθολογία και τη λαογραφία κατά τη διάρκεια της κλασσικής εποχής και στον Μεσαίωνα (π.χ. ο ελληνικός μύθος της Λήδας και του Κύκνου) και αρκετοί αρχαίοι συγγραφείς το κατέγραφαν ως μια φυσιολογική, αποδεκτή πράξη.

Η ρητή νόμιμη απαγόρευση της ανθρώπινης σεξουαλικής επαφής με τα ζώα είναι κληρονομιά των Αβρααμικών θρησκειών: Η Εβραϊκή Βίβλος επιβάλλει τη θανατική ποινή τόσο στο πρόσωπο όσο και στο ζώο που εμπλέκεται σε πράξη κτηνοβασίας. Υπάρχουν αρκετά παραδείγματα γνωστά από την μεσαιωνική Ευρώπη ανθρώπων και ζώων που εκτελούνται για τη διάπραξη της κτηνοβασίας. Με την εποχή του Διαφωτισμού, η κτηνοβασία συμπεριλήφθηκε μαζί με άλλα σεξουαλικά «εγκλήματα κατά της φύσης» σε κοινωνικούς νόμους περί σοδομίας, παραμένοντας συνήθως ως αδίκημα που τιμωρείται με θάνατο.

Η κτηνοβασία παραμένει παράνομη στις περισσότερες χώρες. Τα επιχειρήματα που χρησιμοποιούνται για να δικαιολογήσουν αυτό περιλαμβάνουν: είναι εναντίον της θρησκείας, είναι «έγκλημα κατά της φύσης» και ότι τα (μη ανθρώπινα) ζώα δεν μπορούν να δώσουν συγκατάθεση και ότι το σεξ με τα ζώα είναι εγγενώς κακοποίηση. Όπως συμβαίνει με πολλές παραφιλίες, το διαδίκτυο έχει επιτρέψει τη δημιουργία κοινότητας ζωόφιλων που έχει αρχίσει να ασκεί πιέσεις για να θεωρείται η ζωοφιλία ή η ζωοσεξουαλικότητα εναλλακτική σεξουαλικότητα και για τη νομιμοποίηση της κτηνοβασίας.

## Παραπομπές


Κατηγορία:Ζωοφιλία
Σύνοδος της Άγκυρας

Η **Σύνοδος της Άγκυρας** ήταν ένα εκκλησιαστικό συμβούλιο ή σύνοδος, που συγκλήθηκε στην Άγκυρα, έδρα της ρωμαϊκής διοίκησης για την επαρχία της Γαλατίας, το 314. Η εποχή ήταν λίγο μετά το Πάσχα· το έτος μπορεί ασφαλώς να συναχθεί από το γεγονός ότι οι πρώτοι εννέα εκκλησιαστικοί κανόνες αποσκοπούσαν στην επιδιόρθωση του ολέθρου που προκλήθηκε στην εκκλησία με διώξεις, οι οποίες σταμάτησαν μετά την ανατροπή του Μαξιμίνου Β΄ το 313.

Ο δέκατος κανόνας επιτρέπει τους γάμους των διακόνων οι οποίοι πριν από τη χειροτονία είχαν επιφυλάξει το δικαίωμα να πάρουν σύζυγο.

Ο δέκατος τρίτος απαγορεύει τους χωρεπισκόπους να χειροτονήσουν τους πρεσβυτέρους ή τους διακόνους.

Ο δέκατος έκτος κανόνας πλαισιώνει τους χριστιανούς που έχουν διαπράξει κτηνοβασία, ή μπορεί ακόμα να το κάνουν, σε αρκετές διαφορετικές ομάδες βασισμένες στην ηλικία του παραβάτη και αναθέτει διαφορετικές ποινές σε κάθε ομάδα· οι παντρεμένοι άνδρες άνω των 20 ετών τιμωρήθηκαν πιο σκληρά από τους ανύπαντρους νέους και οι παντρεμένοι άνδρες άνω των 50 ετών έλαβαν τις σκληρότερες κυρώσεις. Δεν αναφέρεται η ποινή για τους ανύπαντρους άνδρες άνω των 20 ετών.

Ο δέκατος έβδομος κανόνας καταδικάζει τους χριστιανούς που είτε έχουν διαπράξει κτηνοβασία είτε είχαν σεξουαλική επαφή με μια λεπρή γυναίκα, ενώ οι ίδιοι είναι λεπροί, πρέπει να προσεύχονται με τους ''χειμωνιάτικους ανθρώπους'' - δηλαδή έξω από τα εκκλησιαστικά κτίρια. Η εξίσωση των λεπρών γυναικών με θηρία θεωρείται γενικά δύσκολο να ερμηνευτεί.

Ο δέκατος όγδοος διασφαλίζει το δικαίωμα των ανθρώπων να αντιταχθούν στο διορισμό ενός επισκόπου τον οποίο δεν επιθυμούν.

Ο κανόνας XXII / 22 αναφέρει: Όσον αφορά τους εκούσιους δολοφόνους, ας παραμείνουν σε διαρκή μετάνοια, αλλά στο τέλος της ζωής τους ας τους δοθεί πλήρης κοινωνία.

Ο κανόνας XXIV / 24 επιβάλλει πέντε χρόνια μετάνοιας σε όσους συμβουλεύονται μάγους.

## Παραπομπές


## Εξωτερικοί σύνδεσμοι
* Κανόνες του Συμβουλίου της Άγκυρας 

Κατηγορία:Σύνοδοι
Κατηγορία:Ζωοφιλία
Φαουζί Αμπντελαλί

Ο **Φαουζί Αμπντελαλί**, γεννημένος το 1971 στη Μισράτα, είναι Λίβυος πολιτικός, Υπουργός Εσωτερικών από τις 24 Νοεμβρίου 2011 έως τις 14 Νοεμβρίου 2012.

## Βιογραφία
Στις 1 Δεκεμβρίου 2011, ανακοίνωσε βραχυπρόθεσμο σχέδιο ενσωμάτωσης 50.000 πρώην εξεγερθέντων μαχητών εντός των ενόπλων δυνάμεων, καθώς και εκείνων υπό το Υπουργείο Εσωτερικών.

Στις 26 Αυγούστου 2012, ανακοίνωσε την παραίτησή του ως διαμαρτυρία απέναντι στην κριτική του Εθνικού Γενικού Συμβουλίου το οποίο κατηγορούσε τις υπό την δικαιοδοσία του δυνάμεις για χαλαρότητα μετά την έξαρση ταραχών ανά την χώρα.

Δύο ημέρες αργότερα, ανακάλεσε την απόφασή του για αποχώρηση από την κυβέρνηση.

Παρέμεινε στο αξίωμά του έως την ορκωμοσία της νέας κυβερνήσεως υπό τον Αλί Ζεϊντάν, στις 14 Νοεμβρίου 2012.

## Δείτε επίσης
* Κυβέρνηση Αμπντέλ Ραχίμ Αλ-Κιμπ

## Παραπομπές


Κατηγορία:Υπουργοί Εσωτερικών Υποθέσεων ανά χώρα
Κατηγορία:Λίβυοι πολιτικοί
Σουφιάν Αμπαμπρί

Ο **Σουφιάν Αμπαμπρί** (γαλλικά: *Soufiane Ababri*), γεννημένος το 1985 στο Ραμπάτ, είναι Μαροκινός καλλιτέχνης ο οποίος ζει και εργάζεται μεταξύ του Παρισιού και της Ταγγέρης.

Πραγματοποίησε τις σπουδές του στην Ανώτατη Σχολή Καλών Τεχνών του Μονπελιέ, στην Εθνική Σχολή Διακοσμητικών Τεχνών του Παρισιού (ENSAD) και στην Ανώτατη Σχολή Καλών Τεχνών της Λιόν. Στα έργα του χρησιμοποιεί διάφορα μέσα (χρωματιστά μολύβια, φωτογραφίες, βίντεο, εγκαταστάσεις, παραστάσεις) με στόχο την απεικόνιση της ταυτότητας, της ομοφυλοφιλίας, του ρατσισμού, της ιστορίας και της σχέσης με την παράδοση, υπό μία αυτοβιογραφική και εννοιολογική προσέγγιση.

Είναι γνωστός, μεταξύ άλλων, για τις σειρές έργων του, υπό τον τίτλο *« Bed Work »* και *« Haunted Lives »*, οι οποίες βραβεύτηκαν κατά την διάρκεια της δεξίωσης των *[[Association des Journalistes LGBT|OUT d'Or 2018]]*, εντός της κατηγορίας «καλλιτεχνική δημιουργία», καθώς «αποδομούν τα πρότυπα καταπιεστικής αρρενωπότητας».

## Παραπομπές


## Εξωτερικός σύνδεσμος
*https://www.praz-delavallade.com/soufiane-ababri-2018/

Κατηγορία:Μαροκινοί σύγχρονοι καλλιτέχνες
Ράποτο φον Άμπενμπεργκ

Ο **Ράποτο φον Άμπενμπεργκ** (γερμανικά: *Rapoto von Abenberg*) (γεννηθείς το 1122 και αποβιώσας το 1172) ήταν φογκτ της πριγκιπικής επισκοπής του Μπάμπεργκ.

## Βιογραφία
Καταγόμενος από την οικογένεια των κόμητων του Άμπενμπεργκ, παντρεύθηκε την Ματθίλδη, κόρη του Ντέντο Δ΄ και της Μπέρτα φον Γκρόιτς ή φον Μόρουνγκεν, η οποία έλαβε, μετά τον θάνατο του αδερφού της, Χάινριχ, σημαντικές γαίες όπως το Λάισνιγκ και το Κόλντιτς. Το 1147, ο Ράποτο προχώρησε στην πώληση των γαιών του στον Φρειδερίκο Γ΄ της Σουαβίας, μετέπειτα Φρειδερίκο Μπαρμπαρόσα, ο οποίος και τις αναβάθμισε σε αυτοκρατορικές γαίες.

Το 1132, ο Ράποτο ίδρυσε, μαζί με τρεις εκ των αδερφών του, τον αδερφό του Κόνραντ και τον επίσκοπο Όθων του Μπάμπεργκ, το Αββαείο του Χάιλσμπρονν.

Ο αδερφός του, Ρέγκινχαρντ, ήταν επίσκοπος του Βύρτσμπουργκ.

## Παραπομπές


Κατηγορία:Κόμητες της Γερμανίας
Ρώσικο τσάι

μικρογραφία|Τσάι
Το **ρώσικό τσάι** είναι ένα είδος τσαγιού, που προέρχεται από τη Ρωσία. 

Πρόκειται για μια αρκετά δημοφιλή ποικιλία σε πολλές χώρες και θεωρείται ιδιαίτερα εκλεκτική η συνταγή του.

## Υλικά

* Μαύρο τσάι
* Μερικά κλωναράκια κανέλας
*Γαρύφαλλο
* Ένα σφηνάκι βότκα
* Χυμός πορτοκαλιού
*Νερό
*Λεμόνι
*Εσπεριδοειδή

## Πηγές

* Συνταγή

Κατηγορία:Τσάι
Κατηγορία:Πολιτισμός της Ρωσίας
Κατηγορία:Αφέψημα
Avengers vs. X-Men

Το ***Avengers vs. X-Men*** (***Εκδικητές εναντίον X-Men***, γνωστό και ως ***AvX*** και ***AvsX***) είναι σειρά του 2012 που παρουσιάστηκε στα βιβλία κόμικ που κυκλοφόρησε η Marvel Comics. Η εκδήλωση, που αποτελείται από μια περιορισμένη σειρά περιοδικών και πολλά αφιερωμένα βιβλία, περιλαμβάνει την επιστροφή της Δύναμης Φοίνιξ και τον επακόλουθο πόλεμο μεταξύ των Εκδικητών και των X-Men. Δημοσιεύτηκε για πρώτη φορά τον Απρίλιο του 2012 και παρουσιάζει μια ιστορία από τους Τζέισον Άαρον, Μπράιαν Μάικλ Μπέντις, Εντ Μπρούμπακερ, Τζόναθαν Χίκμαν και Ματ Φράκσιον και μια περιστρεφόμενη ομάδα καλλιτεχνών όπως οι Τζον Ρομίτα ο Nεότερος, Ολιβιέ Κοϊπέλ και Άνταμ Κούμπερτ. Εκδόθηκε σε 12 τεύχη, δύο φορές τον μήνα.

Παρά τις μικτές αναθεωρήσεις από τους κριτικούς, το *Avengers vs. X-Men* ήταν μια εμπορική επιτυχία που ξεπέρασε τα τσαρτς πωλήσεων κόμικς από τον Απρίλιο έως τον Οκτώβριο του 2012. Οι επιπτώσεις της ιστορίας είχαν σαν αποτέλεσμα τα νέα status quo του Σύμπαντος της Marvel που παρουσιάστηκαν στην εταιρική πρωτοβουλία επανεκκίνησης Marvel NOW!.

## Παραπομπές


Κατηγορία:Αμερικανικά κόμικς
Κατηγορία:Κόμικς υπερηρώων
Κατηγορία:Marvel Comics
Οθωμανικό Τηλεγραφικό Πρακτορείο

Το **Οθωμανικό Τηλεγραφικό Πρακτορείο** ήταν τουρκικό ανεξάρτητο ειδησεογραφικό πρακτορείο, το οποίο ιδρύθηκε το 1909 και απορροφήθηκε, το 1923, από το Πρακτορείο Αναντολού.

## Ιστορία
Το Οθωμανικό Τηλεγραφικό Πρακτορείο ιδρύθηκε το 1909, λίγο καιρό μετά την επανάσταση της 24ης Ιουλίου 1908, εντός μίας χώρας όπου οι ειδήσεις παρέχονταν, ακόμη, σχεδόν αποκλειστικά από το Πρακτορείο Αβάς, γαλλικών συμφερόντων, και το Πρακτορείο Κωνσταντινούπολη, αυστριακών συμφερόντων. Ιδρυτής του, πρόεδρος και ιδιοκτήτης, ήταν ο «πρίγκιπας» Σαλίχ Γκουρντζί, καταγόμενος από μία εκ των 500 σεφαρδιτικών εβραϊκών οικογενειών, οι οποίες, κατά την διάρκεια του 17ου αιώνα, ασπάστηκαν το Ισλάμ, ο οποίος είχε πραγματοποιήσει σπουδές δικαίου στο Παρίσι, όπου κατέστη ως ένας εκ των ηγετών του κινήματος των Νεότουρκων, πολιτικού και επαναστατικού κόμματος το οποίο επιθυμούσε την αποκατάσταση του Οθωμανικού Συντάγματος του 1876. 

Το Οθωμανικό Τηλεγραφικό Πρακτορείο αντικαταστάθηκε το 1914 με το Οθωμανικό Εθνικό Πρακτορείο. Από τις απαρχές του Α΄ Παγκοσμίου Πολέμου, ο ιδρυτής του υποχρεώθηκε σε εξορία στη Γενεύη, καθώς αρνήθηκε να θέσει το ειδησεογραφικό πρακτορείο του στην υπηρεσία του Ηπειρωτικού Πρακτορείου και των Γερμανών, οι, εκείνη την περίοδο, ήλεγχαν την Τουρκία. Απεβίωσε το 1919.

Μετά το πέρας του Α΄ Παγκοσμίου Πολέμου, τον Οκτώβριο του 1922, το Οθωμανικό Τηλεγραφικό Πρακτορείο συνεργάστηκε με τα ειδησεογραφικά πρακτορεία Αβάς και Ρόιτερς. Ωστόσο, το Πρακτορείο Αναντολού, το οποίο διαδέχτηκε το, ιδρυθέν το 1920 από τον Μουσταφά Κεμάλ Ατατούρκ, «κεμαλικό γραφείο τύπου», απορρόφησε το πρακτορείο, μέσω συμφωνίας η οποία υπεγράφη τον Οκτώβριο του 1923, έτος του θανάτου του, κατά την διάρκεια της ίδιας περιόδου όπου ο Μουσταφά Κεμάλ Ατατούρκ προχώρησε στην εκδίωξη των Δυτικών από την χώρα.

## Παραπομπές


Κατηγορία:Πρώην ειδησεογραφικά πρακτορεία
Κατηγορία:Ιστορία των ειδησεογραφικών πρακτορείων
Γιώργος Καμπερίδης

Το λήμμα **Γιώργος Καμπερίδης** μπορεί να σχετίζεται με κάποιο από τα παρακάτω πρόσωπα:

* Γιώργος Καμπερίδης (προπονητής ποδοσφαίρου), γεννημένος το 1965.
* Γιώργος Καμπερίδης (καλαθοσφαιριστής), γεννημένος το 1999.
Σιεμιενιότκα

Η **σιεμιένοτκα** (siemienotka) είναι Σιλεσιακή σούπα παρασκευασμένη από σπόρους κάνναβης, η οποία τρώγεται συχνά στο παραδοσιακό γεύμα της παραμονής των Χριστουγέννων. Το όνομα του πιάτου προέρχεται από το κύριο συστατικό, τους σπόρους (σιέμιε). Οι σπόροι κάνναβης μαγειρεύονται, διαχωρίζονται από το κέλυφος, τους λιώνουν σε μορφή πάστας και αναμιγνύονται με γάλα και μέλι.

## Δείτε επίσης
* Μπανγκ
* Θαντάι

## Παραπομπές


Κατηγορία:Χριστουγεννιάτικα εδέσματα
Κατηγορία:Σούπες
Κατηγορία:Πολωνική κουζίνα
Κατηγορία:Γερμανική κουζίνα
Κατηγορία:Σιλεσιανή κουζίνα
Χέρμπερτ ντε Ρόιτερ

Ο βαρόνος **Χέρμπερτ ντε Ρόιτερ** (1852 - 1915 πλησίον του Ρίγκεϊτ) διηύθυνε για διάστημα 16 ετών το βρετανικό ειδησεογραφικό πρακτορείο Ρόιτερς από το 1899 έως το 1915, το οποίο ιδρύθηκε το 1851 από τον πατέρα του, Πάουλ Γιούλιους Ρόιτερ.

Γεννημένος το 1852, σπούδασε στην Οξφόρδη και το Παρίσι, ενώ, στη συνέχεια, διαδέχθηκε τον πατέρα του, όταν ο τελευταίος απεβίωσε το 1899. Το 1876 παντρεύθηκε την κόρη του Ρόμπερτ Κάμπελ Παρκ.

Στις 28 Απριλίου 1915, αυτοκτόνησε με την χρήση πιστολιού, τρεις ημέρες μετά τον θάνατο της συζύγου του και το Κραχ της Τράπεζας Ρόιτερς, η οποία μετονομάστηκε ως British Commercial Bank, της οποίας τα περιουσιακά στοιχεία πάγωσαν, με αποτέλεσμα την πτώση της τιμής των μετοχών Ρόιτερς στο Χρηματιστήριο του Λονδίνου.  

Είχε δύο υιούς, καθώς και έναν αδερφό, ο οποίος ανέλαβε προσωρινά την διεύθυνση του ειδησεογραφικού πρακτορείου, καθώς και έναν ανιψιό. Ωστόσο, κανείς εξ'αυτών δεν επιθυμούσε να εργαστεί μόνιμα στο ειδησεογραφικό πρακτορείο. Επιπλέον, ένας εκ των υιών του, ο Χούμπερτ ντε Ρόιτερ, απεβίωσε στο μέτωπο του πολέμου κατά την διάρκεια της αμέσως επόμενης χρονιάς. Ο ανιψιός και αδερφός του επίσης δεν επιθυμούσαν να εργαστούν στην διεύθυνση του ομίλου.

Το διοικητικό συμβούλιο του Ρόιτερς αποφάσισε την υιοθέτηση διαφορετικού προφίλ, λιγότερο σχετιζόμενου με την οικογένεια, ενώ, ταυτόχρονα, προχώρησε στην επιλογή του Σερ Ρόντερικ Τζόουνς για την διεύθυνσή του, δημοσιογράφου ο οποίος είχε καταθέσει τα πειστήρια για την αξία του εργαζόμενος στο Τράνσβααλ, στη Νότια Αφρική, κατά την διάρκεια του Πολέμου των Μπόερς, γεγονότος του οποίου το πέρας το Ρόιτερς ήταν το πρώτο ειδησεογραφικό πρακτορείο το οποίο το γνωστοποίησε.

Η συγκεκριμένη αποκλειστικότητα συνέπεσε με μία έκρηξη στην εξόρυξη χρυσού. Το ειδησεογραφικό πρακτορείο είχε φροντίσει ώστε η δημοσιογραφική κάλυψη να είναι σε πλαίσιο ουδετερότητας, με τον λόγο να δίνεται και στις δύο πλευρές, γεγονός το οποίο συνέλαβε στην φήμη της αξιοπιστίας του.

Μαζί με τον Μαρκ Νάπιερ, πρόεδρο του διοικητικού συμβουλίου, ο Σερ Ρόντερικ Τζόουνς προχώρησε στην εξαγορά του ειδησεογραφικού πρακτορείου, έναντι ποσού της τάξεως των 550.000 λιρών στερλινών, καθιστώντας το ως ιδιωτική και μη εισηγμένη στο χρηματιστήριο εταιρεία.

## Παραπομπές
 

## Πηγές
*  *A Life in Reuters*, Hodder & Stoughton, 1951.  

Κατηγορία:Πρόσωπα του Τύπου
Κατηγορία:Πρόσωπα των ΜΜΕ
Κατηγορία:Ιστορία των ειδησεογραφικών πρακτορείων
Αγκουταγιανική γλώσσα

Η **αγκουταγιανική γλώσσα** (ISO 639-3: *agn*, Ethnologue: *agn*, Glottolog: *agut1237*) κατατάσσεται στις καλαμιανές γλώσσες και χρησιμοποιείται στο νησί Αγκουτάγια της επαρχίας Παλαουάν των Φιλιππινών. Χρησιμοποιείται από 15.000 ομιλητές, και για την γραφή της χρησιμοποιείται η λατινική γραφή.

## Παραπομπές


## Εξωτερικοί σύνδεσμοι
* Ηχητικό απόσπασμα στην αγκουταγιανική γλώσσα - globalrecordings.net
* 
* 

Α
Γενικό Νοσοκομείο Σύρου Βαρδάκειο & Πρώιο

Το **Γενικό Νοσοκομείο Σύρου «Βαρδάκειο και Πρώιο»** είναι νοσηλευτικό ίδρυμα στην Ερμούπολη της Σύρου. Έχει δυναμικό 110 κλινών. Άρχισε τη λειτουργία του στις 16 Οκτωβρίου 1958 και εγκαινιάστηκε επίσημα στις 14 Ιουλίου 1959. Κτίστηκε κυρίως με κεφάλαια των δωρητών Ιωάννη Κυριαζή Βαρδάκα και Σταμάτη-Κωνσταντίνου Πρώιου.

Αποτελεί συνέχεια του δημοτικού νοσοκομείου με ονομασία «Η Ελπίς», το οποίο κτίστηκε στη Σύρο το 1825-26 από τον Ρόδιο αρχιτέκτονα Γεώργιο Μηλιώνη.

## Δείτε επίσης
* Κατάλογος νοσοκομείων της Ελλάδας

## Παραπομπές


## Εξωτερικοί σύνδεσμοι
*Γενικό Νοσοκομείο Σύρου
*Δήμος Σύρου - Ερμούπολης

Κατηγορία:Κτίρια και κατασκευές στη Σύρο
Συρος
Κατηγορία:Ερμούπολη
Börse München

Η **Börse München** είναι το Χρηματιστήριο του Μονάχου, ιδρυθέν το 1830.

## Ιστορία
Όπως και τα υπόλοιπα γερμανικά χρηματιστήρια, το Μόναχο δέχθηκε ισχυρό πλήγμα από το Κραχ της 13ης Μαΐου 1927 στο Χρηματιστήριο του Βερολίνου, με συνέπεια την πτώση του δείκτη μετοχών Statistisches Reichsamt κατά ποσοστό της τάξεως του 31,9% σε διάστημα μίας ημέρας (από 204 μονάδες σε 139 μονάδες), δύο χρόνια προ του Κραχ του 1929, έπειτα από άνοδο του δείκτη μετοχών κατά ποσοστό της τάξεως του 182,8% σε διάστημα 16 μηνών. Η Μεγάλη Ύφεση, στη συνέχεια, προκάλεσε σημαντική πτώση του δείκτη μετοχών, στα τέλη της δεκαετίας του 1920.

## Παραπομπές


Μοναχο
Κατηγορία:Μόναχο
Λουκανικόπιτα

Η **λουκανικόπιτα** είναι είδος πίτας από φύλα ζύμης με γέμιση λουκάνικου. Συναντάται κυρίως σε αρτοποιεία αλλά και σε άλλα καταστήματα που παρασκευάζονται πίτες και άλλα αρτοσκευάσματα.

## Πηγές
* Erich Lisser, Wurstologia, S.175

## Εξωτερικοί σύνδεσμοι
* 
* 

Κατηγορία:Πίτες
Κατηγορία:Φαγητό δρόμου
Κατηγορία:Ελληνική κουζίνα
Σένα (αποσαφήνιση)

Ο όρος **Σένα** μπορεί να αναφέρεται στα παρακάτω:

* Άιρτον Σένα, Βραζιλιάνος οδηγός της Φόρμουλα 1
* Μπρούνο Σένα, Βραζιλιάνος οδηγός της Φόρμουλα 1
Θρησκεία στο Λίχτενσταϊν

Η **θρησκεία στην Λίχτενσταϊν** είναι κυρίως Καθολική, με μια μειοψηφία Προτεσταντών, μη θρησκευόμενους και πιστούς άλλων θρησκειών. Η χώρα έχει ένα μικρό Μουσουλμανικό πληθυσμό, αποτελούμενος κυρίως από μετανάστες από χώρες όπως η Βοσνία και Ερζεγοβίνη, Σερβία, και Τουρκία.

Το Λίχτενσταϊν είναι μικρή, διπλά μεσόγεια χώρα που βρίσκεται στην Αλπική περιοχή της Ευρώπης. Το 2002, το 83.9% του πληθυσμού της χώρας ήταν Χριστιανοί. Όσον αφορά τα θρησκευτικά δημογραφικά στοιχεία, το 76% ακολουθούσε τον Καθολικισμό, το 7% ακολουθούσε τον Προτεσταντικό Χριστιανισμό, το 4.2% ακολουθούσε το Ισλάμ, το 0.8% ακολουθούσε τον  Ορθόδοξο Χριστιανισμό και το 12% ήταν μη θρησκευόμενοι ή οπαδοί άλλων θρησκειών. Στο Λιχτενστάιν, το 44% των Μουσουλμάνων, το 23% των Καθολικών Χριστιανών, και το 24% των μη-Καθολικών Χριστιανών συμμετέχουν τακτικά σε εβδομαδιαία θρησκευτικές λειτουργίες.

Σύμφωνα με το Σύνταγμα του Λιχτενστάιν, η Καθολική Εκκλησία είναι η επίσημη θρησκεία του Λιχτενστάιν. Το σύνταγμα δηλώνει ότι η Καθολική Εκκλησία είναι "η Εκκλησία του Κράτους και ως έτσι πρέπει να απολαμβάνει την πλήρη προστασία του Κράτους." Το Λίχτενσταϊν προσφέρει προστασία σε όλους τους οπαδούς όλων των θρησκευτικών πεποιθήσεων, και θεωρεί ότι τα "θρησκευτικά συμφέροντα του λαού" είναι προτεραιότητα της κυβέρνησης. Στα σχολεία της χώρας, αν και επιτρέπονται εξαιρέσεις, η θρησκευτική εκπαίδευση στον Καθολικισμό ή τον Προτεσταντισμό απαιτείται από το νόμο. Οι θρησκευτικές οργανώσεις απαλλάσσονται φορολογικά από τη κυβέρνηση. Σύμφωνα με το Κέντρο Έρευνας Πιου, οι κοινωνικές συγκρούσεις από θρησκευτικές εχθροπραξίες κατατάσσονται χαμηλά στο Λίχτενσταϊν, ενώ το ποσό των κυβερνητικών περιορισμών στην άσκηση της θρησκευτικής λατρείας είναι περίπου το ίδιο.

Πριν από το 1997, στην Καθολική Εκκλησία, το πριγκιπάτο ήταν μέρος της Ελβετικής Επισκοπή του Τσουρ. Οι μεταρρυθμίσεις με στόχο την μείωση της επιρροής της Καθολικής Εκκλησίας στη κυβέρνηση Λίχτενσταϊν υποστηρίζονται από τον Πρίγκιπα Ιωάννη Αδάμ Β΄.

## Δείτε επίσης

*Καθολική Εκκλησία στο Λίχτενσταϊν
* Προτεσταντισμός σε Λίχτενσταϊν
*Ισλάμ στο Λίχτενσταϊν

## Παραπομπές

Κατηγορία:Λίχτενσταϊν
Κρισάντο Μεδίνα

Ο **Κρισάντο Μεδίνα** (ισπανικά: *Crisanto Medina*) ήταν Αργεντινός επιχειρηματίας του 19ου αιώνα, ο οποίος ήταν εγκατεστημένος στη Νικαράγουα και την Κόστα Ρίκα, ενώ κατέστη διπλωμάτης, τραπεζίτης και στενός συνεργάτης του προέδρου της Κόστα Ρίκα, Χουάν Ραφαέλ Μόρα Πόρρας.

## Βιογραφία
Πλοίαρχος, ο Δον Κρισάντο Μεδίνα εγκαταστάθηκε στη Νικαράγουα, ενώ, στη συνέχεια, ανέπτυξε σχέσεις με την οικογένεια Σαλαθάρ, απέκτησε περιουσία και, στα μέσα της δεκαετίας του 1840, εγκαταστάθηκε στην Κόστα Ρίκα, όπου και έλαβε κρατική άδεια για την εμπορική εκμετάλλευση του καπνού.

Μέσω γάμου, κληρονόμησε τη *«Hacienda Miravalles»*. Η κυβέρνηση της Κόστα Ρίκα του ανάθεσε τη δημιουργία σημαντικής γερμανικής αποικίας επί των εδαφών της, με τους αποίκους να αναλαμβάνουν τη διάνοιξη δρόμου έως τη θάλασσα. Το ηφαίστειο Μιραβάγιες, έλαβε το όνομα της χασιέντα του Κρισάντο Μεδίνα, ο οποίος, επίσης, ίδρυσε εμπορικό οίκο, ο οποίος κατέστη ως ένας εκ των σημαντικότερων εξαγωγέων καφές της χώρας.

Στις 1 Ιουνίου 1858, ο Κρισάντο Μεδίνα έλαβε για λογαριασμό του ιδίου και των συνεργατών του κυβερνητική εντολή για την ίδρυση της «Εθνικής Τράπεζας της Κόστα Ρίκα», η οποία αντιμετώπισε δυσκολίες όταν η συνεργάτης της, Τράπεζα του Λίβερπουλ, χρεοκόπησε.

Ο οίκος Μεδίνα και υιοί, αποτελούμενος από τους Κρισάντο Μεδίνα τον πρεσβύτερο, Περφέκτο Μεδίνα και Κρισάντο Μεδίνα τον νεότερο, όλοι τους πολιτογραφημένοι πολίτες των Ηνωμένων Πολιτειών, διαμαρτυρήθηκε αρκετές φορές για σημαντικές ταραχές οι οποίες είχαν επιπτώσεις στο εμπόριό του. Ο υιός του, Κρισάντο Μεδίνα ο νεότερος, μετά την επιστροφή του στη Νικαράγουα, ορίστηκε ως πρέσβης της τελευταίας στο Παρίσι.

## Παραπομπές


## Δείτε επίσης
* Ιστορία της καλλιέργειας καφέ στην Κεντρική Αμερική
* Χουάν Ραφαέλ Μόρα Πόρρας

Κατηγορία:Ιστορία της Κόστα Ρίκα
Οικία Μοταί ντε Ναρμπόν

Η **Οικία Μοταί ντε Ναρμπόν** (γαλλικά: *Maison Motais de Narbonne*) είναι οικία του νησιού της Ρεϋνιόν, γαλλικού υπερπόντιου νομού ευρισκόμενου στα νοτιοδυτικά του Ινδικού Ωκεανού. Ευρισκόμενη επί του αριθμού 18 της Οδού Μαριούς-Αρί Λεμπλόν (γαλλικά: *Rue Marius-Ary Leblond*), εντός του κέντρου του Σαιν-Πιερ, αποτελεί έδρα της Υπονομαρχίας του Σαιν-Πιερ. Κατεγράφη εντός του πρόσθετου καταλόγου των ιστορικών μνημείων στις 6 Απριλίου 1989.

## Δείτε επίσης

* Υπονομαρχία του Σαιν-Πιερ

## Παραπομπές


Μοται ντε Ναρμπον
Κατηγορία:Ιστορικά μνημεία στο Σαιν-Πιερ (Ρεϋνιόν)
Κατηγορία:Ιστορικά μνημεία καταγεγραμμένα το 1989
Κατηγορία:Νομαρχιακό Συμβούλιο της Ρεϋνιόν